**Vakok és Gyengénlátók Közép-Magyarországi Regionális Egyesülete  
Rendkívüli híreink**

**Tartalom**

[1. Decemberi klubnap - budaörsi Nyugdíjas Ház](http://freemail.hu/mail/index.fm#1.hir)  
[2. MEGHÍVÓ!](http://freemail.hu/mail/index.fm#2.hir)  
[3.  Az Ügyfélszolgálat ünnepi nyitva tartása](http://freemail.hu/mail/index.fm#3.hir)  
[4. Meghívó karácsonyi vásárra](http://freemail.hu/mail/index.fm#4.hir)  
[5. A 90decibel decemberi műsorkínálata](http://freemail.hu/mail/index.fm#5.hir)  
[6. A Baltazár Színház Örkény egyperceseit viszi színpadra](http://freemail.hu/mail/index.fm#6.hir)  
[7. Segítsen, hogy segíthessünk!](http://freemail.hu/mail/index.fm#7.hir)

**1. Decemberi klubnap - budaörsi Nyugdíjas Ház**

2016. december 7., szerda 10:00 - 14:00   
Budaörs, Szabadság út 24./2   
Idei utolsó klubnapunkat a budaörsi Nyugdíjas Ház falai között tarthatjuk, s hogy a hangulat garantált legyen, vendégül hívtuk Komáromi Pisti előadóművészt! :)   
Minden BULÁKE tagot várunk szeretettel!   
Budaörsön, a Jókai Művelődési Ház mellett, jobbról egy vaskapus gépkocsibejárón át közelíthető meg az épület. Buszról a Károly király utcai megállónál kell leszállni, és Budapest fele indulni a leszállási oldalon.   
Telefon:   
+36 20 468 9844   
Email: [segito@bulake.hu](javascript:fm.eMailClicked.raise('segito@bulake.hu');)   
Honlap   
[www.bulake.hu](http://www.bulake.hu)

**2. MEGHÍVÓ!**

Szeretettel hívok Mindenkit családtagjaival vagy kísérőjével együtt   
2016. december 16.-án délelőtt 10 órakor kezdődő KARÁCSONYI KLUBNAPUNKRA!   
  
Vendégünk lesz: Ruzsa Viktor a Civil Rádió munkatársa.   
Ezen a napon kedves meglepetésekben is részünk lesz majd.   
Jó lenne, ha ünnepi hangulatban minél többen együtt lehetnénk, és kellemes órákat tölthetnénk el mindannyiunk örömére.   
A helyszín változatlan: Békásmegyer, Közösségi Ház Kisterem (Csobánka tér 5.)   
  
Várlak Benneteket!   
  
Vasné Pintér Teréz   
  
Közösségi civil szervező.   
III. kerületi Lámpás klub vezetője.   
  
Tel: 06-70-377-32-65   
E-mail: [lampas.obuda@gmail.com](javascript:fm.eMailClicked.raise('lampas.obuda@gmail.com');)

**3.  Az Ügyfélszolgálat ünnepi nyitva tartása**

Tisztelt Olvasóink!   
A budapesti központi Ügyfélszolgálat nyitva tartása az ünnepek között a következőképpen alakul:

* december 27. kedd 8.00-16.00
* december 28. szerda, december 29. csütörtök 8.00-13.00.
* December 30.-án, pénteken 8.00-13.00. óráig csak telefonon és emailben állunk rendelkezésükre, a személyes ügyfélfogadás szünetel.

Megértésüket köszönjük.   
2017. január 2-án 8.00-16.00 óráig, teljes nyitva tartással várjuk Önöket!

**4. Meghívó karácsonyi vásárra**

Szeretettel meghívjuk 2016. december 16-án, a 9 órától 16 óráig megrendezésre kerülő Lámpás Klubok karácsonyi vásárára.   
  
Helyszín: 1146 Budapest, Hermina út 57   
A vásáron a Lámpás Klubok látássérült tagjai által készített ajándéktárgyakat lehet megvásárolni. Válogasson kedvére, itt biztosan egyedi ajándékokat talál!   
Kérésre bárkinek szívesen készítünk tetszőleges szövegezésű braille-üdvözlőlapot a helyszínen, amit ajándékba adhat.   
  
A látogatóinkat forralt borral kínáljuk!

**5. A 90decibel decemberi műsorkínálata**

december 10., 19:30, Rózsavölgyi Szalon, Budapest Eric-Emmanuel Schmitt: Rejtélyes viszonyok Narrált előadás!   
Jegyár: 1.000.-Ft, kísérőnek is   
  
december 11., 15:00, Kelemen László Kamaraszínház, Kecskemét   
Kacsóh-Bakonyi-Heltai: János vitéz (daljáték) Narrált előadás!   
Jegyár: 1.300.-Ft, kísérőnek is   
  
december 13., 17:00, Vörösmarty Színház, Székesfehérvár   
Beaumarchais: Figaró házassága   
Jelnyelven tolmácsolt és narrált előadás!   
Jegyár: kérjük érdeklődjenek nálunk   
  
december 17. 11:00, Erkel Színház, Budapest   
Parázsfuvolácska Narrált előadás!   
Jegyár: 1.500.-Ft, kísérőnek is   
  
december 31., 11:00, Erkel Színház, Budapest Elton John: Billy Elliot Narrált előadás   
Jegyár: 1.500.-Ft, kísérőnek is   
  
Jegyrendeléseiket az alábbi elérhetőségeken várjuk:   
[info@90decibel.org](javascript:fm.eMailClicked.raise('info@90decibel.org');) vagy [bonecz@90decibel.org](javascript:fm.eMailClicked.raise('bonecz@90decibel.org');) e-mail címen,   
vagy a 06 20 958 8688 telefonszámon.   
  
További híreket, információkat találnak honlapunkon   
[www.90decibel.org](http://www.90decibel.org) és facebook oldalunkon!   
  
Az előadásokhoz kellemes kikapcsolódást és jó szórakozást kívánunk!   
  
Üdvözlettel   
A 90decibel Project csapata

**6. A Baltazár Színház Örkény egyperceseit viszi színpadra**

Az é rtelmi sérült színészekből álló társulat legújabb bemutatóját Kováts Kriszta rendezi. A rendezőt és Müller Péter Sziámit kérdeztük a közös munkáról.   
Az 1998. januárjában alakult Baltazár Színház Magyarországon az egyedüli hivatásos színtársulat, amely értelmi sérült színészekből áll. A társulatot működtető Baltazár Színház Alapítvány olyan látásmódot vall magáénak, amely a „fogyatékosságot háttérbe szorítva a művészi sorsot helyezi előtérbe, és megteremti a lehetőséget, hogy sérült emberek a tehetségükből éljenek meg”. Működésük alapja, hogy „az előadásokat ne „ahhoz képest” ítéljék meg, hanem önmagukért”.     
Kováts Krisztát színészként, énekesként és a Kovátsműhely névadó alapítójaként ismerhetjük – például a mai napon kétszázadik alkalommal látható Mamma Mia! című musical egyik főszerepét, Donna Seridant alakítja.   
Minden, ami sajátos és különleges, főképpen, ha emberekről van szó, gyakran idegenkedést, de legalábbis óvatosságot vált ki belőlünk. Nem tudjuk, hogyan reagáljunk, és azt sem, hogy a különös emberek hogyan reagálnak ránk. Kováts Kriszta tanárként évek óta dolgozik együtt a Baltazár Színházzal, azonban ez az első rendezése náluk.   
Arról kérdeztük, volt-e benne bizonytalanság a közös munka kezdetekor, és hogyan sikerült ezen túllépnie.   
„Persze, hogy voltak” - mondta. ? „De mielőtt elkezdődött a munka, megkérdeztem Elek Dórát, a társulat vezetőjét, hogy mit tanácsol. Ő azt mondta, hogy igyekszik úgy dolgozni a társulattal, mintha ép emberek volnának, a többit pedig majd kitapasztalom.” Kováts Kriszta elmondása szerint a munkatempó lassítása volt számára a legnehezebb: „Amúgy is türelmetlen vagyok elsősorban magammal, de a környezetem számára is gyors tempót diktálok, amiből most nagyon vissza kellett vennem”.   
A speciális helyzet sajátosságai kapcsán elmondta, hogy a társulat tagjai „rendkívül erős érzelmi intelligenciával rendelkeznek, és nem is nagyon fogják vissza az érzelmeiket, nekem pedig minden sírást, sértődést, megbántódást tudnom kell kezelni. Ha megölelgetem őket, megnyugszanak. A kezdeti bizonytalankodásaimon az ő szeretetük segített át”.   
Kováts Kriszta arról is beszélt, milyen sajátos hozzáállást és munkamódszert igényel a társulattal való munka:   
„Van, aki a szöveget tanulja meg nehezebben, van, aki a mozgást és a szituációt. Abban is eltér a helyzet a megszokottól, hogy minden a próbán történik (pl. a szöveg és a daltanulás, mivel nem lehet tőlük elvárni, hogy kész szövegtudással érkezzenek a próbára.) Ráadásul amit ehhez az előadáshoz kitaláltam, ép színészeket is nagyon igénybe venne, így végképp türelmesnek kell lennem a csapattal. Sosem kiabálok velük, de megkövetelem, hogy amit kérek, azt előbb-utóbb megcsinálják. Nagyon élvezem, amikor egyikük-másikuk kreatív ötletekkel járul hozzá a produkcióhoz, ebben mindig támogatom őket. És  - mivel már sok gyönyörű és sikeres produkción vannak túl, remélem, hogy a főpróbaidőszak nehézségeit is jól fogják bírni”. Müller Péter Sziámi már többször játszott a Baltazár Színház előadásaiban. Őt arról kérdeztük, ez az előadás mennyiben lesz más, mint a korábbiak voltak. Elmondta, hogy hosszú műhelymunka előzte meg a próbafolyamatot: „A színészek részenként, foglalkozásonként már korábban hosszan ismerkedtek az egyes jelentekkel. Sok szempontból bonyolultabb az előadás az eddigieknél. Nagyon sok mozgást, kellékhasználatot kell megtanulniuk a szereplőknek. A kétszemélyes jelenteket sokszor mondatonként adják egymás szájába”.   
Az előadás véleménye szerint a megszokottnál jóval több áthallást enged a mai életünkbe: „A groteszk eddig sem volt idegen eszköz, már a Kőválaszban (az első darab, amiben játszottam) is megtapasztaltam az erre való hajlamot Elek Dóránál, Vörös Istvánnál és a társulatban. Most azonban ez a fő irány. Sokszor telibe találja a figurákat, a színészek nagyon jól érzik a poénokat, rengeteget nevetünk a próbákon, és remélhetőleg ugyanezt fogja tenni a nézőközönség is. A szerepemet is nagyon viccesnek és testhez állónak élem meg, legtöbbször a végtelenül kedves, olykor önironikus levélíró Örkény István bőrébe kell bújnom - nagyon élvezetes ziccerek sora ez a számomra”.   
  
Az Örkény István egyperceseiből Nézzünk bizakodva a jövőbe! címmel színpadra állított zenés előadás bemutatója december 8-án, este 7 órai kezdettel lesz a Baltazár Színházban.   
  
Forrás:   
<http://szinhaz.hu/2016/11/23/a_baltazar_szinhaz_orkeny_egyperceseit_viszi_szinpadra>

**7. Segítsen, hogy segíthessünk!**

Tisztelt Egyesületi tagunk, kedves Hírlevél olvasónk!   
  
Ezúton szeretnénk megköszönni mindazoknak a felajánlását, aki az SZJA 1%-át Egyesületünk munkájának segítése céljából, a látássérült emberek érdekében folytatott tevékenységünk segítésére, megvalósítására ajánlották fel.   
Szeretnénk felhívni figyelmüket azokra a szolgáltatásokra, programokra, melyeket egyesületünk biztosít tagjai, valamint más érdeklődők számára.   
  
Közösség Lámpásai   
A „közösség lámpásai” folyamatosan építik ki a látássérült emberek helyi közösségeit Budapest több kerületében (III, IV, VII, XI, XIII, XIV. XV, XVII, XVIII, XIX.) és Szentendrén.   
Közösségi mentoraink gazdag programokkal, klubrendezvényekkel várják Önöket. Elérhetőségeiket megtalálják honlapunk főoldalán.   
  
Masszázs szolgáltatásunk   
Kiváló gyógymasszőrökkel várjuk frissülni, gyógyulni vágyó vendégeinket! Zuglóban már két helyszínen, valamint a VII., és a III. kerületekben is.   
Az igénybevétel feltételeivel kapcsolatosan keressék Kis Erikát, vagy Págány Noémit: 0670/773-39-88   
  
Louis Braille Támogató Szolgálat   
Szolgálatunk igényekhez igazodó nyitva tartással várja Önöket. Személyi segítéssel (kísérés, hivatalos ügyintézés, iratválogatás, stb.) és szállítási igényekkel kapcsolatban hívja a szolgálatvezetőt a 06-70-387-5262-es telefonszámon!   
  
Láthatár Segédeszköz bolt   
Széles áruválasztékkal várjuk vásárlóinkat. Egyesületünk tagjai 10% vásárlási kedvezményt kapnak a nagyítókra, valamint a beszélő eszközökre, ehhez csak a tagsági jogviszony fennállását szükséges igazolni.   
Nyitva tartás: Hétfő 8-16, kedd, szerda, csütörtök: 09.00-17.00, péntek 8-15 óra között.   
Telefon: (1) 384-55-41/4-es menüpont. Mobil: 06 70 383 3611   
  
Hírlevél – Hírmondó   
Heti rendszerességgel megjelenő Hírlevelünkben a látássérülteket érintő eseményekről, változásokról, pályázati lehetőségekről, érdekes programokról igyekszünk tájékoztatást adni. Feliratkozás honlapunk címoldalán lehetséges.   
Hírlevelünk emberi hangbemondásos változata a Hírmondó. A 384-55-41-es telefonszám tárcsázása után, a 6-os menüpont választásával hallgathatják meg.   
  
Lelki segítség a VGYKE-ben   
Az Egyesületben minden pénteken ingyenes, egyéni konzultációra van lehetőség tagjaink számára H. Nagy Krisztinával, aki pszichológus, pár- és családterapeuta, művészetterapeuta.   
Érdeklődni és jelentkezni a következő e-mail címen:   
  
[nagykrisztina@vgyke.com](javascript:fm.eMailClicked.raise('nagykrisztina@vgyke.com');). Mentálhigiénés munkatársunk Moldován Eszter, a 30/498-9659-es számon várja a bejelentkezőket.   
  
A VGYKE Braille tanfolyama   
A Braille tanfolyammal azoknak kívánunk segítséget nyújtani egyéni konzultációs keretek között, akik a Braille írás-olvasást szeretnék megtanulni. A foglalkozások ingyenesek.   
Jelentkezni központi ügyfélszolgálati irodánk elérhetőségein lehet.   
  
Szempont klub   
Nagy sikerrel újult meg a régi Szempont Alapítvány klubja. Minden hónap első csütörtökén délután 16 órai kezdettel, szeretettel várjuk a Hermina út 57 sz. alatt a Cserf-S iroda tárgyalótermében.   
  
Látogassa Egyesületünk megújult, felfrissült honlapját, vagy keressen minket a Facebook közösségi oldalon is!   
  
Nyilvántartásunk szerint az éves tagdíjat többen nem rendezték. A tagdíjak a társadalmi támogatottság "mérföldkövei"  a pályázati bírálók számára, és számunkra is fontos visszajelzés Önöktől.   
Kérjük, támogassák munkánkat a tagdíj befizetésével!   
  
Köszönjük!

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.